Projektas

LIETUVOS RESPUBLIKOS

APSAUGOS NUO SMURTO ARTIMOJE APLINKOJE ĮSTATYMO NR. XI-1425 4 ir 11 STRAIPSNIŲ PAKEITIMO

įstatymas

2024 m. d. Nr.

Vilnius

1 straipsnis. 4 straipsnio pakeitimas

1. Pakeisti 4 straipsnio 8 dalies 2 punktą ir jį išdėstyti taip:

„2) Lietuvos Respublikos ginklų ir šaudmenų kontrolės įstatymo nustatyta tvarka neišduoda leidimo laikyti ginklus ar leidimo nešiotis ginklus arba sprendžia dėl šių leidimų panaikinimo asmenims, dėl kurių pradėtas ikiteisminis tyrimas (arba atliekamas aplinkybių patikslinimas), susijęs su smurtu artimoje aplinkoje, ar priimtas apkaltinamasis teismo nuosprendis ar teismo sprendimas atleisti nuo baudžiamosios atsakomybės dėl nusikalstamos veikos, susijusios su smurtu artimoje aplinkoje. Asmenims, kuriems skirtas apsaugos nuo smurto artimoje aplinkoje orderis, leidimas laikyti ginklus ar leidimas nešiotis ginklus neišduodamas, o išduoto leidimo galiojimas apribojamas apsaugos nuo smurto artimoje aplinkoje orderio galiojimo laikotarpiui ir vieno mėnesio laikotarpiui nuo paskutinės paskirto apsaugos smurto artimoje aplinkoje orderio galiojimo dienos;“

2. Papildyti 4 straipsnio 8 dalį nauju 3 punktu:

„3) Lietuvos Respublikos ginklų ir šaudmenų kontrolės įstatymo nustatyta tvarka laikinai paima smurto artimoje aplinkoje pavojų keliantiems asmenims arba asmenims, dėl kurių pradėtas ikiteisminis tyrimas (arba atliekamas aplinkybių patikslinimas), susijęs su smurtu artimoje aplinkoje, priklausančius ginklus ir sprendimą dėl jų grąžinimo ir leidimo laikyti ginklus apribojimo panaikinimo priima tik asmeniui privalomai išklausius smurtinio elgesio keitimo programą (mokymus);“

3. Buvusius 4 straipsnio 2 dalies 3 ir 4 punktus laikyti atitinkamai 4 ir 5 punktais.

2 straipsnis. 11 straipsnio pakeitimas

Pakeisti 11 straipsnio 3 punktą ir jį išdėstyti taip:

„3) gauti iš policijos pareigūnų informaciją apie galimybes ar privalomą (šio įstatymo 8 straipsnio 4 dalies 3 punkte nurodytu atveju) lankyti smurtinio elgesio keitimo programą (mokymus) (juridinių asmenų pavadinimus, veiklos vykdymo vietos adresus, telefono ryšio numerius, elektroninio pašto adresus);“

3 straipsnis. Įstatymo įsigaliojimas ir įgyvendinimas

1.	Šis įstatymas įsigalioja 2025 m. sausio 1 d.

2.	Socialinės apsaugos ir darbo ministras, Lietuvos policijos generalinis komisaras, savivaldybių vykdomosios institucijos iki 2024 m. gruodžio 31 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

Respublikos Prezidentas